Olümpia maraton joosti 9. augustil, kergejõustikuvõistluste viimasel päeval. Sakslased kutsusid seda ala der klassische Lauf - klassikaliseks jooksuks, tugevuse ja vastupidavuse testiks, mis pidi tekitama germaanlastele visiooni antiik-kreeka aust ja kuulsusest. Uus kuldne ajastu - nagu Hitler rääkis oma alamatele - pidi kuuluma neile. Ometi polnud ühtki germaanlast maratoni võitmas. Parim, keda härrasrahvas võis välja pakkuda, oli keegi Eduard Braesicke, kes finieeris 29-ndana. Jäi üle vaid adopteerida surrogaatsakslasena argentiinlane Zabala.